☼ Kako ubesediti prvo sporočilo?

Vsak uporabnik je drugačen: ima svoje interese in način življenja. Tvoja naloga je, da iz njegovega profila razbereš vse informacije, ki jih potrebuješ za uspešen začetek pogovora. Pomagaj si s fotografijo, ki razkriva veliko več, kot le njegovo zunanjost.

Tukaj je nekaj primerov, kaj zapisati v prvo sporočilo in v katerih primerih:

Primer #1:

Živjo, sem Jožica. Lepa fotografija. Tudi jaz rada vrtnarim. Imam manjši vrt, gojim pa predvsem rože. Pa ti? Imaš na vrtu tudi kaj rož ali samo zelenjavo?

Imam tudi psa – pudlja Skaja. Vedno mi dela družbo, ko delam na vrtu. Kako pa je ime tvojemu štirinožnemu prijatelju?

Upam, da se kmalu slišiva. Lepo se imej in uživaj na vrtu.

Kdaj uporabiti zgornji primer? Ko je s fotke razvidno, da vrtnari, da to rad počne in je na vrtu vidna zelenjava. In ko ima v profilu zapisano, da ima psa.

Primer #2:

Živjo, sem Cvetka. Všeč so mi tvoji cilji. Očitno imava tudi skupne interese, recimo potovanja in šport. Sama grem najraje na dopust kam na toplo, lani sem bila v Grčiji. Pa ti? Imaš kakšno priljubljeno destinacijo?

Drugače pa najraje tečem. Nekaj let nazaj sem potovanja in tek združila. Šla sem v Istanbul na maraton. Tečeš tudi ali si raje na fitnesu?

Upam, da se kmalu slišiva, saj si slišati zanimivo. Do takrat pa se lepo imej.

Kdaj uporabiti zgornji primer? Ko ima med interesi potovanja in šport. In ti njegova fotka ali opis izdajata, da je najraje v fitnesu ali pa potuje.

Primer #3:

Živjo, sem Gabriela. Pišem ti, ker sem videla, da imava veliko skupnih interesov. V tvojem profilu piše, da imaš psa. Katero pasmo pa? Jaz imam škotskega ovčarja Lesija. Vem, zelo klišejsko ime Kako pa je ime tvojemu psu?

Ko z Lesijem nisva na sprehodu, se sproščam še s kakšno tv oddajo. Kaj pa ti rad počneš v prostem času?

Upam, da se kmalu slišiva.

Kdaj uporabiti zgornji primer? Ko ima v profilu zapisano, da ima psa in je na večini njegovih fotk pes tudi prisoten.

NAMIG: Sporočilo mu pošlji, ko bo prijavljen na portal. Takoj bo dobil obvestilo o tvojem sporočilu. Tako boš imela večjo možnost, da bo tvoje sporočilo tudi prebral.

Nadaljuj na naslednje poglavje Kaj omogoča ona-on klepet? ali izberi svoj nasvet spodaj.