☼ Kako napisati zanimivo prvo sporočilo?

Običajno prvo sporočilo pošlje moški, tvoja naloga pa je, da mu odgovoriš. Če je med vama kemija, bo komunikacija hitro stekla sama od sebe. Če pa ti ni všeč, se mu zahvali za sporočilo in mu lepo povej, da med vama ni simpatije.

To lahko zapišeš tako:

Živijo. Hvala za sporočilo, ampak mislim, da nisva prava za skupaj. Srečno pri iskanju.

Tako si ga na lep način odslovila, kar je pomembno. Na njem pa je, da to sprejme.

Si našla nekoga, ki ti je všeč?

Prevzemi pobudo in mu piši prva. Moški imajo to radi. Po nekaterih raziskavah celo imajo ženske, ki prve pišejo moškim, boljše možnosti za uspeh. To pomeni, da sama izbiraš, komu boš pisala in zelo verjetno je, da ti bo tvoj “izbranec” tudi odgovoril. Ne veš, kako in kaj zapisati?

Če hočeš izstopati, zapiši, kaj ti je všeč na njegovem profilu.

Sporočilo naj bo nekoliko daljše in bolj osebno. Najprej mu zapiši “Živjo, kako si?” in se predstavi. Nato lahko nadaljuješ s tem:

zapiši, kaj ti je všeč na njegovem profilu;

naveži se na njegove hobije – sploh, če so isti kot tvoji;

če nimata skupnih hobijev, ga povprašaj o njegovih interesih;

pohvali njegovo fotko;

postavi mu vprašanje – tako boš imela večje možnosti, da bo odgovoril.

Še nekaj (pomembnih!) napotkov:

če boš lahko iz uporabniškega imena razbrala njegovo pravo ime, ga nagovori z imenom: “Živijo Matej, kako si?”;

v prvo sporočilo vloži nekaj truda in časa – ne pošiljaj istih “copy-paste” sporočil več uporabnikom;

sporočilo naj jasno pove, da si prebrala njegov profil;

daj mu iztočnico za pogovor (npr: vprašanje);

na svoje vprašanje ne odgovarjaj – tako ti bo lahko postavil isto vprašanje, potem, ko bo odgovoril;

nastopi samozavestno, bodi izvirna, drugačna, skrivnostna;

preden pošlješ, še enkrat preberi besedilo – popravi vse slovnične napake in preveri konsistentnost;

če ti ga uspe nasmejati, potem si na dobri poti do odgovora;

ne pozabi, da ga mora prepričati še tvoj profil, zato ga moraš imeti dobro in v celoti izpolnjenega!

Nadaljuj na naslednje poglavje Kako ubesediti prvo sporočilo? ali izberi svoj nasvet spodaj.